Torna  l´activitat a la Universitat Popular de Gandia
11 setembre 2018

## Torna l´activitat a la Universitat Popular de Gandia11 setembre 2018Última actualització: 14 juliol 2025

![](../gestion/img/Facana-Upg.jpg)  
  

En acabar l’estiu la UPG reprén el seu habitual programa de cursos, tallers, exposicions i excursions. L’oferta per al curs 2018-2019 inclou 25 cursets quadrimestrals, 3 tallers temàtics i 2 programes d’excursions, al patrimoni natural i al patrimoni històrico-artístic gandià. Són un total de 510 places disponibles repartides per tota la ciutat, amb múltiples horaris i destinats a tota la població major de 16 anys.

Les dates d’inscripció són del 17 al 28 de setembre, tant a la Plaça de Loreto com als Centres Socials, mentre que la matrícula es podrà formalitzar del 4 al 19 d’octubre en horari de matí i de vesprada, només a les oficines de la UPG.

Entre les novetats per al curs que ara comença destaquen els Tallers de Restauració de Mobles, el d’introducció a les Xarxes Socials i el d’Educació canina.

Per la seua banda, les vistes guiades al Patrimoni Històric estaran dedicades a conèixer les interioritats dels edificis més importants de Gandia, mentre que les excursions al Patrimoni Natural aprofitaran per descobrir-nos els jaciments arqueològics més propers. Es mantenen els mateixos preus amb descomptes per a joves i jubilats.

Hom pot obtindre informació més detallada de les matèries, horaris i llocs en [www.gandia.org](http://www.gandia.org) i en [http://universitatpopulargandia.blogspot.com.es/](http://universitatpopulargandia.blogspot.com.es/)

De 9 a 14 i de 17 a 20 hores, les oficines de la Plaça Loreto estan obertes per a informar personalment a totes les persones interessades.

[Twittear](https://twitter.com/share)